Kreatívne písanie :

Počas prednášok ohľadom kreatívneho písania sme sa mohli naučiť zaujímavé veci o našom osobnom Zmýšľaní nakoľko išlo o úplne prirodzene vyjadrovanie svojich pocitov a myšlienok, ktoré sme sa snažili stvárniť v podobe krátkych spontánnych básní, príbehov a aj formou haiky . Skúšali sme si rôzne metódy kreatívneho písania a uvažovaní nad poskytnutými možnosťami. Bolo zaujímavé sledovať proces tvorby ostatných kolegov rovnako, ako ja samotného prednášajúceho, ktorý sa tak isto aktívne zapájal. Pozoruhodným faktom bolo aj zistenie, ako rozlične každý z nás premýšľa nad zadanou témou a prípadnými obmedzeniami. Osobne mi vyhovovalo najviac písať formou, ktorá nemusela dávať žiadny zmysel ale bola len spleťou aktuálnych myšlienok. Bolo tak veľmi jednoduché sa prejaviť osobne a unikátne oproti ostatným. Skôr bolo takmer nemožné aby sa objavili medzi kolegami nejaké zhody v ich tvorbe napriek podobným záľubám, zmýšľaniu a podobne. Určite je to zaujímavé cvičenie na rozvoj kreativity a viac „open-mind“ myslenia. Dokážeme sa tak veľa dozvedieť o samom sebe ale aj o ľuďoch okolo nás ktorí sa taktiež zúčastňujú cvičenia alebo prednášky. Veľmi ma to zaujalo a definitívne vidím potenciál v tomto type rozvoja našich mentálnych a kreatívnych schopnosti do budúcna.

Sedem statočných inžinierov:

Táto prednáška bola vysoko informačného charakteru v súvislosti s históriou velikánov informatiky za posledné storočie, ktorí nás bohužiaľ opustili behom posledných dvoch rokov. Dozvedel som sa o veľa nových veciach o ktorých som nevedel. Hlavne som si rozšíril obzory v tom, ako jednoduché a pre nás bežné pomôcky v každodennom živote informatika boli stvorené. To čo v dnešnej dobe považujeme za úplnú samozrejmosť a vec ktorú dokáže používať úplne každý kedysi musel niekto krvopotne vymyslieť a sfunkčniť. Ešte viac fascinujúce je vidieť kam sa za tak krátku dobu dokázali výtvory a práca týchto ľudí posunúť. Pre príklad je možné uviesť počítačovú myš, ktorá od svojho prvotného vzhľadu urazila veľkú diaľku, a to nielen vo vzhľade ale hlavne v prepracovanosti funkcionality. Taktiež ma ohromila hra Johna Conwaya „Game of life“, ktorá dokáže fungovať na minimálnych podmienkach pre hráča čo sa týka nároku na hardware ale aj pochopenie a popri tom dokáže vytvoriť úžasné veci, ktoré už dokážu klásť veľký tlak jak na hráča tak na hardware, a to len jednoduchými bielymi pixelmi na čiernom podklade. Celkovo to bola veľmi zaujímavá prednáška s náhľadom do nie tak ďalekej minulosti, ktorá vyzerala úplne inak, ako tieto veci poznáme dnes

Načo budem inžinierom ?

Prednáška s dekanom fakulty bola jedna z najlepších podľa môjho usúdenia. Bolo skvelé mať možnosť opýtať sa na veľa vecí priamo nášho dekana, ktorý ma už čo to za sebou s fakultou prežité. Vystupovanie mal príjemné a hlavne pôsobil otvorene našim otázkam. Prejsť si všetky faktory, ktoré práca v IT zahŕňa priamo s človekom, ktorý sa v tejto sfére pohybuje dlhé roky nám určite všetkým pomohlo si trochu upratať hodnoty a myšlienky v tom, čo od nášho štúdia na FIIT očakávame. Zobral som si z prednášky veľa informácií o fungovaní v IT, ktoré mi určite budú nápomocné pri výbere môjho smerovania nielen, ako študenta, ale aj, ako pracovníka v IT sfére, ktorá ponúka nespočítateľne veľa možností uplatnenia.

Etika a udrzatelnost

Etické spôsoby a udržateľný prístup musia ovládať podľa mňa všetci , nielen inžinieri. Udržateľnosť má čestné miesto pri veľa situáciách s ktorými sa musíme ako programátori denne stretávať. Je nutné konštruovať programy tak, aby sa do nich dalo kedykoľvek zasiahnuť takým spôsobom, ktorým sa nezničia . Rovnako etika musí stále byť dodržaná pri vypracovávaní zadaní , kde je plagiátorstvo prísne trestané a brané za nemorálne voči kolegom a univerzite. V neposlednom rade je dôležité aj udržiavanie mentálneho a fyzického zdravia. Ako inžinieri budeme častokrát dlhé hodiny sedieť na jednom mieste , častokrát tento spôsob pracovania môže pretrvať niekoľko rokov takže je kľúčové aby sme sa vedeli o seba starať správne. Táto prednáška nás celkom dobre oboznámila s týmito problémami.